CELEX: 62008CN0560
Language: da
Date: 2008-12-17 00:00:00
Title: Sag C-560/08: Sag anlagt den 17. december 2008 — Kommissionen for De Europæiske Fællesskaber mod Kongeriget Spanien

7.3.2009   
            
            
               DA
            
            
               Den Europæiske Unions Tidende
            
            
               C 55/11
            
         Sag anlagt den 17. december 2008 — Kommissionen for De Europæiske Fællesskaber mod Kongeriget Spanien
   (Sag C-560/08)
   (2009/C 55/18)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán, D. Recchia og J.-B. Laignelot, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser
               
                           —
                        
                        
                           i henhold til artikel 2, stk. 1, artikel 3, artikel 4, stk. 1 eller i givet fald stk. 2, og artikel 5 i Rådets direktiv 85/337/EØF (1) af 27. juni 1985 om vurdering af visse offentlige og private projekters indvirkning på miljøet i forhold til de særskilte projekter for duplikation og/eller udvidelse af landevej M-501 svarende til strækning 1, 2 og 4; i henhold til artikel 6, stk. 2, og artikel 8 i direktiv 85/337/EØF i forhold til de særskilte projekter for duplikation og/eller udvidelse af landevej M-501 svarende til strækning 2 og 4 og i henhold til artikel 9 i direktiv 85/337 i forhold til de særskilte projekter for duplikation og/eller udvidelse af landevej M-501 svarende til strækning 1, 2 og 4
                        
                     
                           —
                        
                        
                           i henhold til artikel 6, stk. 3 og 4, i Rådets direktiv 92/43/EØF (2) af 21. maj 1992 om bevaring af naturtyper samt vilde dyr og planter, sammenholdt med direktivets artikel 7, i forhold til de særskilte projekter for duplikation og/eller udvidelse af landevej M-501 svarende til strækning 1, 2 og 4, med hensyn til det særlige bevaringsområde for fugle ES 0000056 »Encinares del río Alberche y río cofio«
                        
                     
                           —
                        
                        
                           i henhold til direktiv 92/43/EØF som fortolket af Domstolen i dom af 13. januar 2005 i sag C-117/03 og af 14. september 2006 i sag C-244/05, samt forpligtelserne ifølge direktivets artikel 12, stk. 1, litra b) og d), i forhold til de særskilte projekter for duplikation og/eller udvidelse af landevej M-501 svarende til strækning 1 med hensyn til det sted, der er foreslået som lokalitet af fællesskabsbetydning ES 3110005 »Cuenca del río Alberche y Cofio«.
                        
                     
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionens søgsmål vedrører de projekter, der er godkendt eller i givet fald gennemført af de spanske myndigheder i forhold til duplikationen eller udvidelsen af landevej M-501 (Madrid kommune). Kommissionen er af den opfattelse, at Kongeriget Spanien i forhold til de nævnte projekter har tilsidesat de forpligtelser, der påhviler det i henhold til direktiv 85/337 i den oprindelige eller den ændrede udgave, og i henhold til direktiv 92/43, som fortolket af Domstolen i dom af 13. januar 2005 i sag C-117/03 og dom af 14. september 2006 i sag C-244/05.
   
      (1)  EFT L 175, s. 40.
   
      (2)  EFT L 206, s. 7.